Rozsudok Súdneho dvora (siedma komora) z 10. septembra 2020 – Hamas/Rada
(vec C‑386/19 P)(1)
„Odvolanie – Spoločná zahraničná a bezpečnostná politika Boj proti terorizmu – Reštriktívne opatrenia prijaté voči určitým osobám a subjektom – Zmrazenie finančných prostriedkov – Spoločná pozícia 2001/931/SZBP – Článok 1 ods. 4 a 6 – Nariadenie (ES) č. 2580/2001 – Článok 2 ods. 3 – Ponechanie organizácie na zozname osôb, skupín a subjektov zapojených do teroristických činov – Podmienky – Príslušný orgán rovnocenný súdnemu orgánu – Odsudzujúce rozhodnutie – Pretrvávanie nebezpečenstva zapojenia do teroristických činov – Povinnosť odôvodnenia – Právo na obhajobu – Právo na účinnú súdnu ochranu“
1.      Spoločná zahraničná a bezpečnostná politika – Určité obmedzujúce opatrenia zamerané proti určitým osobám a subjektom v rámci boja proti terorizmu – Rozhodnutie o zmrazení finančných prostriedkov – Ponechanie na základe vnútroštátneho rozhodnutia o zmrazení finančných prostriedkov – Podmienky – Dôkaz o pretrvávaní nebezpečenstva zapojenia do teroristických činov – Odkaz na vnútroštátne rozhodnutie, ktoré odôvodnilo pôvodný zápis – Rozhodnutie, ktoré bolo predmetom preskúmania, umožňujúceho dospieť k záveru o odôvodnení ponechania z dôvodu nedávnych skutočností – Prípustnosť
(Spoločná pozícia Rady 2001/931, článok 1 ods. 6)
(pozri body 38, 39)
2.      Spoločná zahraničná a bezpečnostná politika – Určité obmedzujúce opatrenia zamerané proti určitým osobám a subjektom v rámci boja proti terorizmu – Rozhodnutie o zmrazení finančných prostriedkov – Prijatie alebo ponechanie v platnosti na základe vnútroštátneho rozhodnutia o začatí vyšetrovaní, trestných stíhaní alebo o odsúdení – Orgán príslušný na prijatie uvedeného vnútroštátneho rozhodnutia – Pojem – Orgán, ktorý nie je súdnym orgánom – Začlenenie
(Spoločná pozícia Rady 2001/931, článok 1 ods. 4)
(pozri body 60, 61, 65)
Výrok
1.
Odvolanie sa zamieta.
2.
Hamas znáša svoje vlastné trovy konania a je povinný nahradiť trovy, ktoré vznikli Rade Európskej únie a Európskej komisii.
1 Ú. v. EÚ C 220, 1.7.2019.